גארי אולסן

גארי אולסן (באנגלית: Gary Olsen; 3 בנובמבר 1957 - 12 בספטמבר 2000) היה שחקן אנגלי. אולסן ידוע בעיקר מהופעתו בתפקיד בן פורטר בקומדיית המצבים "2.4 ילדים בממוצע" של ה-BBC.

ביוגרפיה
אולסן נולד בשם גארי קנת' גרנט בלונדון. אחרי מות הוריו בילדותו הוא גדל אצל דודו ודודתו. הוא למד בבית הספר "Archbishop Tenison's Church of England School" בקנינגטון. אחרי הלימודים הצטרף ללהקות תיאטרון לנוער ויצא לסיבובי הופעות עם להקות תיאטרון שוליים, כגון Incubus ו-"Lumiere and Son" עד לשנת 1976. בשלב זה שקע בסצנת הפאנק רוק (Punk rock) כסולן של להקת Swank, עד שחזר לתיאטרון ב-1978. בהמשך עזר לפתח את ההפקה של "Up on the Roof", בה כיכב ב-1987 בתיאטרון דונמאר ובתיאטרון אפולו בלונדון.

הופעת הבכורה של אולסן על המסך הייתה ב-1979 בסרט "Birth of The Beatles" בתפקיד רורי סטורם. הוא הופיע במספר רב של סרטים וסדרות טלוויזיה בריטיות, כגון בסרט הקאלט "Quadrophenia" שאליו לוהק בהמלצת חברו גארי הולטון. אולסן גילם את השוטר דייב ליטן בעונה הראשונה של הסדרה "The Bill", וזכה להכרה רחבה כשהחל לשחק בתפקיד אב המשפחה בן בסיטקום "2.4 ילדים בממוצע" בין השנים 1991 ל-1999. הוא כיכב בתפקיד ארתור הויל בסרט הקומי "הימור בין חברים" לצדם של סמנתה ג'אנוס וניל מוריסי. אולסן הופיע בפרסומות טלוויזיה, שהבולט שבהם היה ב-1996 עבור בנק לאומי וסטמינסטר.

בנוסף להופעותיו על המסכים שיחק אולסן גם בתיאטרון בין השאר במחזות "מופע האימים של רוקי" ו-"What the Butler Saw". עוד גילם את האפיפיור ליברטי השלישי בהפקה אוסטרלית של המחזמר "Bad Boy Johnny and the Prophets of Doom".

אולסן הופיע בתפקיד סטיב בתוכנית "קומיק סטריפ מציג...". ב-1986 כיכב יחד עם בריאן בובל בסדרת הטלוויזיה "Prospects", על שני צעירים בדוקלנדס המנסים את מזלם להתקדם אבל לרוב נכשלים.

תפקידים בטלוויזיה
ב-1981 שיחק אולסן בתפקיד קטן אבל חשוב בסדרת הטלוויזיה "The Day of the Triffids" של ה-BBC, בדמות מנהיג כנופיית רחוב בפרק 4, ובתפקיד "טורנס" בפרק הסיום.

בין 1984 ל-1986 שיחק אולסן בתפקיד דייב ליטן ב-12 פרקים של הסדרה "The Bill", כולל פרק הפיילוט משנת 1983. ב-1986 כיכב בסדרה "Prospects" לצדו של בריאן בובל, על שני חברים בדוקלנדס המנסים את מזלם בכל דבר כדי להרוויח "כמה לירות". ב-1988 הופיע בספין אוף של "איסטאנדרס" בשם "CivvyStreet" בתפקיד אלברט, האב של משפחת ביל. תפקידו המוכר ביותר היה בדמות בן פורטר בסדרה הקומית "2.4 ילדים בממוצע" (1991 עד 1999). עוד שיחק בתפקיד ראשי בקומדיות המצבים "Health and Efficiency" (בין 1993 ל-1995), וב-"Pilgrim's Rest" לצדה של גוון טיילור. בשנים 1999 ו-2000 הופיע אולסן בתפקיד ג'ונו בפרסומות של Daz Dogs.

ב-1993 שיחק אולסן בתפקיד טוני בתוכנית של ה-BBC בשם "Paul Calf's Video Diary".

תפקידים בתיאטרון
אולסן זכה לשבחים על תפקידיו במחזות זמר כגון "מופע האימים של רוקי", "Cut and Thrust", "Gorky Brigade, Welcome Home", "The Pope's Wedding", "Saved Dialogues", "Metamorphosis", "Serious Money", "What the Butler Saw", "Way of the World", ו-"Bad Boy Johnny and the Prophets of Doom". הוא קיבל שבחים בעיקר על הופעתו בתפקיד מואי במחזה "On the Ledge" שהועלה בתיאטרון הלאומי ב-1993. ב-1995 שיחק באותו תיאטרון במחזה "אפריל בפריז". תפקידו האחרון בתיאטרון היה בשנת 2000 כשגילם את איוואן במחזה "אמנות" מאת יסמינה רזה.

חיים אישיים
ב-1985 התחתן אולסן עם השחקנית קנדי דייוויס. אחרי גירושיהם התחתן אולסן עם ג'יין אנתוני ב-1991, ולבני הזוג נולדו שני ילדים. אולסן נפטר ממחלת הסרטן בוויקטוריה שבאוסטרליה, לשם היגר אחרי שאובחנה מחלתו. הוא היה בן 42 במותו.

פילמוגרפיה
 שנה שם שם באנגלית תפקיד הערות 1979 Birth of the Beatles רורי סטורם 1980 Bloody Kids סרט טלוויזיה 1980 Breaking Glass איש בבאר 1981 Play for Today איש צעיר בפרק "Bavarian Night" 1981 Outland עובד מס' 1 1981 The Day of the Triffids טורנס מיני-סדרה 1982 Minder דרק בפרק "Broken Arrow" 1982 פינק פלויד - החומה Pink Floyd: The Wall רואדי 1982 The Sender פציינט 1983 וולטר וג'ון Walter & June Shower Room Attendant סרט טלוויזיה 1983 Storyboard השוטר ליטן בפרק "Woodentop" 1983 Party Party טרי 1984 Mitch Despatch Rider בפרק "Something Private" 1984 Cannon and Ball סדרת טלוויזיה (פרק אחד) 1984 Winter Flight דייב 1985 Turtle Diary נהג משאית 1985 Underworld רד דוג 1985 Loose Connections קווין 1984–1986 The Bill השוטר ליטן סדרת טלוויזיה (12 פרקים) 1986 C.A.T.S. Eyes קולין בפרק "Powerline" 1986 Prospects פינסי סדרת טלוויזיה 1986 Wilderness Road קית' בפרק "The End of the World" 1986 Crime Story סדרת טלוויזיה (2 פרקים) 1987 Drummonds טרי בפרק "Old Flames" 1988 The Comic Strip Presents... סטיב בפרק "The Yob" 1988 Bust ניק רדפורד בפרק "Weekend Break" 1988 CivvyStreet אלברט ביל סרט טלוויזיה 1989 במהירות האש Rapid Fire מיילס 1989 Theatre Night פקיד ראשי בפרק "Metamorphosis" 1989 הטבח, הגנב, אשתו והמאהבת The Cook, the Thief, His Wife & Her Lover ספנגלר 1989 Saracen דיני בפרק "Robbers" 1989 Boon ג'ף רובינסון בפרק "Do Not Forsake Me" 1990 Hale and Pace סדרת טלוויזיה (פרק אחד) 1990 She-Wolf of London ג'ון דקרלו בפרק "Can't Keep a Dead Man Down" 1990 Come Home Charlie and Face Them פורסן מיני-סדרה 1991 Van der Valk בראוור בפרק "A Sudden Silence" 1991 חדר מיון Casualty גארי טייט בפרק "Allegiance" 1992 אינדיאנה ג'ונס הצעיר The Young Indiana Jones Chronicles בוריס בפרק "Petrograd, July 1917" 1993 Thatcherworld אריק ג'נקינס סרט טלוויזיה קצר 1993 If You See God, Tell Him מתיו מיני-סדרה 1993 Paul Calf's Video Diary טוני סרט טלוויזיה קצר 1994 Pauline Calf's Wedding Video טוני סרט טלוויזיה קצר 1993–1995Health and Efficiency ד"ר מייקל ג'ימסון סדרת טלוויזיה 1995 The Vet וילף מורגן בפרק "A Little Knowledge" 1997 Pilgrim's Rest בוב פיין סדרת טלוויזיה 1998 הימור בין חברים Up 'n' Under ארתור הויל 1998 אליס מבעד למראה Alice Through the Looking Glass טווידל-דאם סרט טלוויזיה 1991–1999 2.4 ילדים בממוצע 2point4 Children בן סדרת טלוויזיה 1999 The Nearly Complete and Utter History of Everything סרט טלוויזיה 2000 24 Hours in London כריסטיאן

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1957
קטגוריה:אנגלים שנפטרו ב-2000